CELEX: 62016TA0551
Language: et
Date: 2017-10-25 00:00:00
Title: Kohtuasi T-551/16: Üldkohtu 25. oktoobri 2017. aasta otsus – Lucaccioni versus komisjon (Avalik teenistus — Ametnikud — Kokkupuude asbesti ja muude ainetega — Kutsehaigus — Personalieeskirjade artikkel 73 — Õnnetusjuhtumi- ja kutsehaiguskindlustuse ühised eeskirjad — Artikkel 14 — ELTLi artikkel 266 — Võimu kuritarvitamine — Arstlik komisjon — Kollegiaalsuse põhimõte — Arstliku komisjoni mandaadi rikkumine — Põhjendamiskohustus — Kahju hüvitamise nõue — Menetluse kestus — Mittevaraline kahju)

11.12.2017   
            
            
               ET
            
            
               Euroopa Liidu Teataja
            
            
               C 424/32
            
         Üldkohtu 25. oktoobri 2017. aasta otsus – Lucaccioni versus komisjon
   (Kohtuasi T-551/16) (1)
   
   ((Avalik teenistus - Ametnikud - Kokkupuude asbesti ja muude ainetega - Kutsehaigus - Personalieeskirjade artikkel 73 - Õnnetusjuhtumi- ja kutsehaiguskindlustuse ühised eeskirjad - Artikkel 14 - ELTLi artikkel 266 - Võimu kuritarvitamine - Arstlik komisjon - Kollegiaalsuse põhimõte - Arstliku komisjoni mandaadi rikkumine - Põhjendamiskohustus - Kahju hüvitamise nõue - Menetluse kestus - Mittevaraline kahju))
   (2017/C 424/46)
   Kohtumenetluse keel: itaalia
   
      Pooled
   
   
      Hageja: Arnaldo Lucaccioni (San Benedetto del Tronto, Itaalia) (esindajad: advokaat M. Velardo, hiljem advokaat L. Gialluca)
   
      Kostja: Euroopa Komisjon (esindajad: T. Bohr ja G. Gattinara, keda abistas advokaat A. Dal Ferro)
   
      Ese
   
   ELTL artikli 270 alusel esitatud hagi, milles palutakse esiteks tühistada komisjoni 26. juuni 2014. aasta otsus, millega hageja 7. juuni 2000. aasta taotluse peale suurendatakse talle Euroopa ühenduste ametnike õnnetusjuhtumi- ja kutsehaiguskindlustuse ühiste eeskirjade artiklis 14 ette nähtud hüvitist vaid 20 %, ja teiseks maksta hüvitist hagejale väidetavalt tekitatud mittevaralise kahju eest.
   
      Resolutsioon
   
   
               1.
            
            
               Tühistada komisjoni 26. juuni 2014. aasta otsus, millega suurendatakse Arnaldo Lucaccionile Euroopa ühenduste ametnike õnnetusjuhtumi- ja kutsehaiguskindlustuse ühiste eeskirjade artiklis 14 ette nähtud hüvitist vaid 20 %.
            
         
               2.
            
            
               Mõista komisjonilt A. Lucaccioni kasuks välja hüvitis 5 000 eurot tekitatud mittevaralise kahju eest.
            
         
               3.
            
            
               Jätta hagi ülejäänud osas rahuldamata.
            
         
      (1)  ELT C 279, 24.8.2015 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-74/15 ja anti üle Euroopa Liidu Üldkohtule 1. septembril 2016).